રાજકોટ શહેર પોલીસ કમિશ્નર મનોજ અગ્રવાલ દ્વારા ચાઈનીઝ તુક્કલ અને દોરીના વેચાણ અને ઉપયોગ ઉપર પ્રતિબંધ ફરમાવતું જાહેરનામું પ્રસિદ્ધ કર્યું હોવા છતાં વેપારીઓ દ્વારા આ પ્રતિબંધિત વસ્તુઓ વેચવામાં આવતી હોવાની માહિતી આધારે ગત રાત્રે પોલીસે 12 ચાઈનીઝ ફીરકી સાથે બે વેપારીઓને ઝડપી લીધા બાદ આજે પ્રનગર પોલીસે સદર બજારમાં બાતમી આધારે દરોડો પાડી 1500થી 2000 જેટલા ચાઈનીઝ તુક્કલ કબ્જે કરી કેટરર્સના વેપારીની ધરપકડ કરી હતી.